Die land het ’n begrotingstekort van R95,98 miljard in Julie aangeteken, sê die tesourie in ’n verklaring.
“Dit lyk of daar ’n voortdurende onderprestasie van maatskappybelasting is en die ekonomie se veerkragtigheid het nie verbeter soos die tesourie gehoop het nie,” sê Jeffrey Schultz, ekonoom by BNP Paribas in Suid-Afrika.
Hy meen die tesourie sal geen ander keuse hê as om sy voorspelde begrotingstekort in die mediumtermynbegrotingsraamwerk opwaarts aan te pas nie.